Tor Edvin Dahl
Store norske leksikon,Språk og litteratur,Norsk og samisk litteratur,Nyere norsk litteratur
Tor Edvin Dahl, norsk forfatter. Han er en uhyre produktiv forfatter. Produksjonen omfatter bøker både for barn, unge og voksne – romaner, fortellinger, noveller, krimbøker, skuespill, skole- og lærebøker og rapport-, fag- og dokumentarbøker.
Debuten med novellesamlingen En sommer tung av regn (1968) ble blant annet fulgt av Ikke om håp, men heller ikke om håpløshet (1969), før han romandebuterte med Den andre (1972). Sitt store gjennombrudd fikk Dahl med Guds tjener (1973), en roman om en ung gutts oppvekst i pinsevennmiljø der han bygger erfaringer på egen oppvekst. Basunen (2006) tar opp igjen tråden fra Guds tjener. Miraklenes år (2008) er den tredje romanen om pinsebevegelsen. Sistnevnte roman henter handling fra 1970-årene, og vi følger en ung pinsevenn som etter et kort ekteskap blir enkemann.I årene 1974–1975 utgav Dahl i alt sju bøker, blant annet Hege og Lind (1974) og Romanen om Eva (1975). Med Den første sommeren (1980) innledet han en romankvartett kalt «den djevelske serie» hvori også inngår Renate (1981), Abrahams barn (1983) og Venner (1987), som også har handlingen lagt til pinsevennmiljø. Andre romanutgivelser er Reisen (1983), Josef kommer hjem (1986) og Paris (2000).Som krimforfatter (under pseudonymet David Torjussen) stod Dahl sentralt i det oppsving sjangeren fikk i 1970-årene. Med Etterforskning pågår (1973; Rivertonprisen) introduserte han den samfunnskritiske politiromanen, og flere etterfølgende romaner, blant annet Ung pike funnet død (1975), Morderens ansikt (1981) og Døden i telefonen (1984) ligger den psykologiske thrilleren nær. Etter flere års pause som krimforfatter gav Dahl under eget navn ut en ny krimroman i 1997, Døden er deres hyrde, etterfulgt av Døden gir tilbake (1999) og Skyldig til døden (2001). Etterforskerne i disse bøkene er den kvinnelige presten Pernille og transvestitten Roger. Det noe uvanlige etterforskerparet får nye utfordringer når handlingen i Ett skritt fra døden (2009) er lagt til Namibia. Det fremmedartede miljøet og beskrivelsen av norsk u-hjelp står sentralt i romanen.Dahl gav ut sin første barnebok i 1974. Senere fulgte blant annet to detektivserier for barn, Groruddalens Gribber (1975–1977) og Kenneth-bøkene (1985–1986). I senere år har Dahl gitt ut en hel rekke barne- og ungdomsbøker. I flere av bøkene tar han opp religiøse temaer.Av Dahls sakprosa- og dokumentarbøker kan nevnes Samene i dag – og i morgen (1970), Fra seier til nederlag (1978; sammen med J.W. Rudolph) om pinsebevegelsen, En fargerik strøm over landet (1979) om tegneserier, Den store kriminalboka (1982, sammen med Nils Nordberg), Spillenes verden (1984), Hallo?! Norges telefonhistorie (1993) og Min bestemor elsket Synnøve Finden (2010). Han har også i en årrekke virket som konsulent, oversetter, kulturjournalist og kritiker, blant annet i Aftenposten.Dahl har også skrevet hørespill for barn og voksne, TV-stykker og skuespill. Bibliografi Seier’n er vår! (Ungdomsbok, Z-forlag, 2015) Slutten på historien (Roman, Cappelen Damm, 2013) Tyskerne kommer (Barnebok, Z-forlag, 2013) Ti sekunder mellom himmel og helvete (Roman, Cappelen Damm, 2013) Sommeren da alt hendte (Krim og spenning, Cappelen Damm, 2011) DU er geniet (Ungdomsbok, Cappelen Damm, 2010) Hodet ved døra (Krim og spenning, Cappelen Damm, 2010) Mesterpromperen (Barnebok, Cappelen Damm, 2010) Ett skritt fra døden (Krim og spenning, Cappelen Damm, 2009) Miraklenes år (Roman, Cappelen Damm, 2008) Marion og mysteriet med de falske pengene (Barnebok, Damm, 2006) Basunen (Roman, Cappelen, 2006) Den flygende mare, junior (Barnebok, Damm, 2004) Marion og mysteriet med den døde faren (Barnebok, Damm, 2003) En fremmed i huset (medforfatter) (Barnebok, Cappelen, 2003) Den fremmede (Ungdomsbok, Cappelen, 2002) Thor Heyerdahl (Fagbok for barn og ungdom, Gyldendal Tiden, 2002) Skyldig til døden (Roman, Cappelen, 2001) Dronning Victoria (biografi for ungdom) (Biografier og memoarer, Cappelen, 2001) Gutten med kofferten (Barnebok, Damm, 2001) Den lille nissen (Barnebok, Cappelen, 2000) Paris (Roman, Cappelen, 2000) Døden gir tilbake (Krim og spenning, Cappelen, 1999) Den lille Damen (Barnebok, Damm, 1999) Den fremmede gutten (Ungdomsbok, Gyldendal Tiden, 1999) Den nådeløse hevneren (Barnebok, Damm, 1999) Siste skygge av tvil. (Krim og spenning, Gyldendal, 1998) Ringen fra Maseru. (Barnebok, Damm, 1998) Josefs reise. (Ungdomsbok, Gyldendal Tiden, 1998) Rytterne. (Ungdomsbok, 1997) Døden skal være deres hyrde. (Krim og spenning, 1997) Aage Samuelsen, ildvitnet, gjøgleren, mennesket (medforfatter) (Biografier og memoarer, 1996) En reise i Afrika. (Sakprosa, 1996) Mystisk møte. (Ungdomsbok, 1995) Thor Heyerdahl og verdenshavenes mysterier (medf). (Sakprosa, 1995) Kritt og Klara i farta. (Barnebok, 1994) Detektivboka. (Sakprosa, 1994) A. A. Milne: Nå er vi seks (Gjendiktning, 1994) Den største reisen. (Barnebok, 1993) … og alle kongens menn (Ungdomsbok, 1992) Den flygende mare, jr. (Barnebok, 1990) Farlig reise. (Barnebok, 1987) Den ensomme hodeskallen. (Barnebok, 1987) Venner. (Ungdomsbok, Aschehoug, 1987) Josef kommer hjem. (Prosa, 1986) Mannen med gullbrillene. (Barnebok, 1986) Den hvite natten. (Barnebok, 1986) Mine skip dør aldri (medf). (Roman, 1985) Gjemt i mur (pseud). (Krim og spenning, 1985) Jakten på Christina. (Barnebok, 1985) Frosken. (Barnebok, 1985) Skjult mørke. (Roman, 1985) Spillenes verden. (Sakprosa, 1984) Reisen. (Prosa, 1983) Forræderne. (Barnebok, 1983) Liv og lyst. Fortellinger med opplegg for samtale om det å leve sammen. (Eventyr, 1983) Vårherre vender tilbake. Et uærbødig eventyr. (1982) Abrahams barn (Roman, 1982) Den store kriminalboka (medf). (Sakprosa, 1982) Saken mot de ti bud. Kristen etikk. (Sakprosa, 1981) Renate. (Roman, 1981) Den første sommeren. (Roman, 1980) Hva vil vi med livet vårt? Etikk og livssyn. (Sakprosa, 1980) Broder Aage. (Biografier og memoarer, 1980) En fargerik strøm over landet. En bok om ukeblader, cowboybøker, agentlitteratur, krigsromaner m.m. (Sakprosa, 1979) Nadias påske. (Ungdomsbok, 1978) Fra seier til nederlag. Pinsebevegelsen i Norge (medf). (Sakprosa, 1978) Aksjon KSL (Ungdomsbok, 1977) Shazam! Pow! En bok om tegne-serier. (Sakprosa, 1977) Beleiring (psevd). (Krim og spenning, 1976) Kampen om juniorklubben. (Ungdomsbok, 1976) En farlig mann. (Ungdomsbok, 1976) Ung pike funnet død (pseud). (Krim og spenning, 1975) Romanen om Eva. (Roman, 1975) Sist sett søndag ettermiddag (pseud). (Krim og spenning, 1975) Operasjon sjømann. (Ungdomsbok, 1975) Innbruddet på Møllerstua kafe. (Ungdomsbok, 1975) Død! Hvor er din brodd? Saken om byfogd Ludvig Dahls død ved drukning på Hankø 8. aug. 1934. (Sakprosa, 1975) Lyset og angsten. (Sakprosa, 1975) Hege og Lind. (Noveller, 1974) Kriminalpolitiet etterlyser (pseud). (Krim og spenning, 1974) Liket i skogen (pseud). (Krim og spenning, 1974) Bare for en dag. (Barnebok, 1974) Ante. (Barnebok, 1974) Kristen i eksil. (Sakprosa, 1974) Mellom himmel og helvete. (Religiøs litteratur, 1974) Guds tjener. (Roman, 1973) Etterforskning pågår (pseud). (Krim og spenning, 1973) Den andre. (Roman, 1972) Syv noveller om nødvendige mord. (Noveller, 1971) Samene i dag – og i morgen. (Sakprosa, 1970) Ikke om håp, men heller ikke om håpløshet. (Noveller, 1969) En sommer tung av regn. (Noveller, 1968) Les mer i Store norske leksikon Tor Edvin Dahl i Norsk biografisk leksikon Eksterne lenker Cappelen Damms forfatterside om Tor Edvin Dahl